Обособена позиция №2

Документация за участие

в таен търг за отдаване под наем на площ

на Национална спортна академия „Васил Левски”

**І. ПРЕДМЕТ НА ТЪРГА, МЕСТОНАХОЖДЕНИЕ НА ПОЩТА, НАЧАЛНА ТРЪЖНА МЕСЕЧНА НАЕМНА ЦЕНА, СРОК НА ДОГОВОРА, УЧАСТНИЦИ В ТЪРГА.**

**Предмет на търга:** Площ 2 кв. м. за поставяне на автомат за пакетирани храни

**Местонахождение:** гр. София, Студентски град, ул. „Акад. Стефан Младенов“ 21, Национална спортна академия „Васил Левски“, фоайе - етаж 1, на бл. 70.

**Начална тръжна, месечна наемна цена: 320 (триста и двадесет) лева** с включен ДДС.

В наемната цена са включени ТБО, ТЕЦ, Ел.енергия и вода.

**Срок на договора:** до 31.12.2033 г.

**Участници в търга:** В този таен търг може да участва всеки, който закупи тръжна документация, заплати депозит за участие, направи оглед на площта и спазва изискванията на процедурата по провеждането му.

**ІІ. ЗАКУПУВАНЕ НА ТРЪЖНА ДОКУМЕНТАЦИЯ**

Тръжната документация може да се закупува всеки работен за НСА ден до 15.00 часа на 12.02.2024 г. от касата на НСА, ст.208, Ректорат, София, Студентски град, ул. „Акад. Стефан Младенов” 21. Таксата за получаване на тръжната документация е 264.00 лв. с ДДС.

Документацията за участие може да бъде заплатена в посочения срок и по банков път по сметка на НСА: IBAN: BG83 BNBG 9661 3100 1751 01, при БНБ, ЦУ, BIC BNBG BGSD, код по СЕБРА 8590 0000 09.

**ІІІ. ОГЛЕД НА ОБЕКТА**

Оглед на площта може да се извършва всеки работен за НСА ден след закупуване на тръжната документация от 10.00 до 15.00 часа до **12.02.2024 г.**

**ІV. ДЕПОЗИТ за УЧАСТИЕ.**

Участниците в търга следва да внесат депозит за участие в размер на **400** лв. **по банкова сметка** BG74BNBG96613300175101, BNBGBGSD БНБ ЦУ, в срок до **12.02.2024 г.**

Депозитът за участие в търга на всички участници, с изключение на класираните на първо и второ място, се освобождават в срок до 3 работни дни след влизане в сила на заповедта на Ректора на НСА обявяване на спечелилия търга.

Депозитът за участие в търга на спечелилия търгът се връща след сключване на договор за наем, като в случай на отказ от негова страна да сключи договор депозитът се задържа в полза на Национална спортна академия „Васил Левски”, а на класирания на второ място се освобождава в срок до 3 работни дни след сключване на договор за наем. В случай, че и класирания на второ място участник откаже да сключи договор за наем внесения от него депозит за участие се задържа в полза на Национална спортна академия „Васил Левски”.

**V. ИЗИСКВАНИЯ ПРИ ИЗГОТВЯНЕ НА ОФЕРТАТА**

1. Участниците в търга следва да внесат писмено предложение (заявление за участие) (основен плик) в запечатан плик, върху който **задължително се отбелязват:**

1.1. Цялостното наименование на обекта, предмет на търга: **Обособена позиция №2: Площ 2 кв. м. за поставяне на автомат за пакетирани храни, находяща се в гр. София, Студентски град, ул. „Акад. Стефан Младенов“ 21, Национална спортна академия „Васил Левски“, фоайе - ет.1, на бл. 70.**

1.2. Наименованието на участника (по актуално състояние за фирмите на едноличните търговци и юридическите лица, три имена за физическите лица), телефон за връзка (мобилен и/или стационарен), точен адрес и еmail.

2. В основния плик участниците задължително прилагат:

2.1. Декларация **Oбразец Д\_2024**, в основния плик.

2.2. Копие от квитанция за закупена тръжна документация, в основния плик.

2.3. Копие от вносна бележка за внесен депозит за участие в търга, в основния плик.

2.5.1. Предлаганата от участника наемна цена **Образец ОП2 Ц\_2024** следва да се представи в отделен запечатан непрозрачен плик, с надпис „**Предлагана цена**”, който се поставя в основния плик.

2.5.2. Няма да бъдат допускани и няма да бъдат разглеждани варианти.

2.6. Протокол за извършен оглед **Образец ОП2 П\_2024**, който се поставя в основния плик.

3. Всички документи следва да бъдат подписани от представляващите участника и подпечатани.

4. Предложенията се представят на български език, с изписване на точно и пълно наименование на участника и предмета на търга, което следва да се изписва на всеки плик.

5. Участникът няма право да изменя съдържанието на образците на документите.

6. Предложение, представено в прозрачен и незапечатан плик, и несъобразено с посочените в тази документация изисквания, няма да бъде разглеждано от комисията, а участникът, който го представи няма да бъде допуснат до участие.

**VI. Място и срок за подаване на предложенията**

1. Заявленията за участие се подават всеки работен за НСА ден до 16.00 часа на **12.02.2024 г.,** в Ректората на НСА „Васил Левски”, ул. „Акад. Стефан Младенов” 21, Студентски град, София, стая 111 – Деловодство.

2. Предложения, постъпили след обявения срок и час не се приемат, а в случай, че постъпят не се разглеждат от комисията.

**VІІ. разглеждане на предложенията.**

Търгът ще се проведе на **13.02.2024** г. с начален час **11.00 часа** в Кабинет 402, ет.4, Ректорат НСА “Васил Левски”, София, Студентски град, ул. ”Акад. Стефан Младенов” 21.

1. В деня и часа на провеждане на тайния търг комисия назначена от Ректора на Национална спортна академия "Васил Левски" ще отваря основните пликове на участниците по реда на постъпването им в деловодството на Национална спортна академия "Васил Левски", с оглед проверка на допустимостта на подалите заявления за участие до тайния търг – наличието на изискуемите документи. В случай, че някой участник не е представил същите или е представил такива, които не отговарят на изискванията посочени в тази документация, същия не се допуска до участие и не му се разглеждат другите документи.

2. Резултатите се обявяват публично, след което комисията пристъпва към отваряне на пликовете - „Предлагана цена”. Комисията отваря същите и публично обявява предложените наемни цени и класиране на участниците. В случай, че се установят предложени наемни цени под първоначално обявената начална тръжна цена, предложилият я участник се отстранява и не се допуска до класиране.

3. Предложенията на участниците се класират по предложените от тях цени, като на първо място се класира предложеното най-високо число, а на второ и следващо място се класират останалите предложения в низходящ ред, съобразно предложените от тях стойност.

**VIII. Сключване на договор за наем**

1. Обявеният за спечелил участник следва да представи вносна бележка за внесен **депозит за добро изпълнение на договора в размер на два месечни наема с включен ДДС**.

2. При невнасяне на депозит за добро изпълнение на договора от спечелилия търга, внесеният от него депозит за участие в тайния търг се задържа в полза на Национална спортна академия "Васил Левски". В този случай може да се предложи на класирания на второ място участник да внесе посоченият по-горе депозит, след което да бъде сключен договор с него. В случай, че и последният не изпълни това задължение, тайният търг се прекратява, а внесеният от класирания на второ място участник депозит за участие в тайния търг се задържа в полза на НСА.

3. Договорът се сключва с обявения за спечелил в срок до 30 календарни дни след влизане в сила на заповедта за класиране.

**ІХ. ЗАДЪЛЖИТЕЛНИ ИЗИСКВАНИЯ КЪМ НАЕМАТЕЛЯ**

Наемателят е длъжен да притежава (да се снабди за своя сметка) с всички документи, отнасящи се за неговата дейност, разрешения, регистрации, удостоверения и други от Столична община, РИОКОЗ/Регионална здравна инспекция/, и други държавни и общински органи, когато **такива се изискват**, както и да поддържа площта във вид, отговарящ на всички изисквания за пожарна и друга безопасност.

Отдавания имот следва да се използва по предназначение, а именно – **Площ за поставяне на автомат за пакетирани храни.**

1. Да се спазват всички хигиенни норми, охранителен режим и вътрешен ред въведени от НСА.
2. Общи условия, с които Наемателят се задължава да спазва:
   * Страните приемат-предават площта с Предавателно-приемателен протокол.
   * Наемът се заплаща авансово до 28 число на предходния месец, за който се дължи;
   * Наемната цена ще се увеличава с 3 /три/ процента всяка година, считано от 1 (първи) януари, без да е необходимо допълнително писмено споразумение между страните;
   * Забранява се пренаемането на площта, под каквато и да е било форма, включително и съвместното й ползване с трето/и лице/а, гражданско дружество и т.н;
   * Наемателят се задължава да заплаща всички имуществени санкции, глоби и други подобни свързани с ползването и стопанисването на площта.
   * Наемателят се задължава изцяло за своя сметка да поддържа ежедневно чистотата около поставения автомат, като постави най-малко един съд за битови отпадъци до автомата, който да почиства ежедневно.

Приложение: Декларация Oбразец Д**\_2024,** Договор за наем**,** Наемна цена **Образец ОП2 Ц\_2024,** Протокол за извършен оглед **Образец ОП2 П\_2024.** Настоящата документация е неразделна част от **Заповедта, с която е открит търга.**

Информация по документацията и заплащане на сумите по нея: 0893396353 - Георгиева;

За оглед и информация за помещението: Валентин Добрев – Директор АСД тел: 0899 333393

Образец ОП2 Ц\_2024

До

Национална спортна академия “Васил Левски”

Представлявана от проф. Красимир Петков - ректор

ПРЕДЛАГАНА НАЕМНА ЦЕНА

**от \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ЕГН \_\_\_\_\_\_\_\_\_\_\_\_\_\_\_, в качеството си на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ на дружество \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ЕИК\_\_\_\_\_\_\_\_\_\_\_\_, адрес \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, телефон/GSM\_\_\_\_\_\_\_\_\_\_\_\_\_\_\_\_\_\_\_, email \_\_\_\_\_\_\_\_\_\_\_@\_\_\_\_\_\_\_\_\_\_\_**

**Уважаеми господин Ректор,**

Запознах се с тръжната документация за участие в ТАЕН ТЪРГ за отдаване под наем за срок до 31.12.2033 г. на помещение собственост на Национална спортна академия „Васил Левски”, открит с Ваша Заповед №ЗП–9/05.01.2024 г. и Декларирам съгласието си с всички условия за участие в ТЪРГА, както и с проектодоговорът, поради което

ПРЕДЛАГАМ

Представляваният от мен участник да наеме Площ 2 кв. м. за поставяне на автомат за пакетирани храни, по обособена позиция № 2 от Заповед №ЗП–9/05.01.2024 г.,находяща се в гр. София, Студентски град, ул. „Акад. Стефан Младенов“ 21, Национална спортна академия „Васил Левски“, фоайе – етаж 1 на бл. 70, срещу месечна наемна цена, в размер на:

/..................................................................../ лева, с включен ДДС

цифром словом

В наемната цена са включени: ТБО, ТЕЦ, Ел.енергия и вода.

**Настоящата ценова оферта е неразделна част от Договор за наем**

**гр........................... УЧАСТНИК:**

**Дата: 2024 г. подпис и печат**

**Образец Д\_2024**

**Д Е К Л А Р А Ц И Я**

От \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ЕГН \_\_\_\_\_\_\_\_\_\_\_\_\_\_\_, в качеството си на \_\_\_\_\_\_\_\_\_\_\_\_\_\_\_\_\_\_\_\_\_\_\_ на дружество \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ЕИК\_\_\_\_\_\_\_\_\_\_

**д е к л а р и р а м, ч е :**

1. **Съм запознат/а с условията посочени в** тръжната документация за участие в ТАЕН ТЪРГ **за отдаване под наем на помещения собственост на НСА „Васил Левски”, открит със Заповед** №ЗП–9/05.01.2024 г.**, и съм съгласен /a/ и приемам същите, включително и проектодоговорa.**
2. **Съм съгласен/а всички уведомления, заповеди и съобщения до представлявания от мен участник да бъдат изпращани на електронен адрес email: ................……………………@..............................**
3. **Съм съгласен/а внесеният депозит за участие да ми бъде възстановен по банкова сметка:**

**IBAN: ...................................................................................................**

**BIC: …………………………… При банка : .................................................................**

1. **Известно ми е, че за неверни данни нося отговорност по чл. 313 от Наказателния кодекс.**

\_\_\_\_\_\_\_\_ 2024 г. Декларатор: \_\_\_\_\_\_\_\_\_\_\_\_\_\_\_\_

гр. /подпис и печат/

Договор за наем

Днес, ………… 2024 г., в гр. София, на основание чл.55 и сл. от ППЗДС и т....... от Заповед №ЗП-………./………...2024 г. на Ректора на НСА “Васил Левски”, за класиране на участниците в Таен търг за отдаване под наем на свободни помещения и площи, открит със **Заповед** №ЗП–9/05.01.2024 г. обявление публ. във в. “24 часа” бр. ....... от ….. ………. 2024 г. и в. “България днес” бр. ....... от ….. ………. 2024 г. , между:

**Национална спортна академия "Васил Левски"**, гр. София, Студентски град, ул. ”Акад. Стефан Младенов” 21, представлявана от ректора проф. Красимир Петков, дн, булстат BG000670627, наречена в настоящия договор за краткост НАЕМОДАТЕЛ и

....................……...................……………………….………………………, ЕИК: …………………, представлявано от …………………………………………………………… - Управител, с адрес: .................................................................................................., тел/GSM …………….…………, наречен в договора за краткост НАЕМАТЕЛ,

се сключи настоящият договор за наем, по силата на който:

**ПРЕДМЕТ НА ДОГОВОРА**

Чл. 1.1. НАЕМОДАТЕЛЯТ предоставя за временно и възмездно ползване /под наем/ на НАЕМАТЕЛЯ, при условията на настоящия договор, част от недвижим имот – публична държавна собственост, а именно: Площ от 2 кв. м. за поставяне на автомат за пакетирани храни, по обособена позиция № 2 от Заповед №ЗП–9/05.01.2024 г., находяща се в гр. София, Студентски град, ул. „Акад. Стефан Младенов“ 21, Национална спортна академия „Васил Левски“, фоайе –етаж 1, на бл. 70, подробно описан в приемо-предавателен протокол.

1.2. Наемателят приема да ползва описания в чл. 1.1. от договора площ, съгласно предназначението и, срещу заплащане на наемна цена по чл.3 от този договор.

**СРОК НА ДОГОВОРА**

Чл. 2. Този договор се сключва за срок от датата на регистрирането му в деловодството на Национална спортна академия „Васил Левски” до 31.12.2033 г.

**ЦЕНА И начин на ПЛАЩАНЕ**

Чл. 3 /1/. НАЕМАТЕЛЯТ се задължава да заплаща месечен наем в размер на …………/…………………….............................................../ лева с включен ДДС, като същият се увеличава с 3 /три/ процента всяка година, считано от 1 (първи) януари, без да е необходимо допълнително писмено споразумение между страните.

/2/ Месечният наем по предходната алинея се изплаща авансово до всяко 28 –мо число на месеца предхождащ този, за който се дължи, по банкова сметка на НАЕМОДАТЕЛЯ, IBAN: BG83 BNBG 9661 3100 1751 01, при БНБ, ЦУ, BIC BNBG BGSD.

/3/ В наемната цена са включени Ел.енергия, ТЕЦ, вода и ТБО.

**ПРАВА И ЗАДЪЛЖЕНИЯ НА НАЕМАТЕЛЯ**

Чл.4. Предоставената под наем площ се използва само от НАЕМАТЕЛЯ, като се забранява преотдаването й под наем, отстъпването й под каквато и да е било формa на други лица (в т.ч. съвместно ползване, гражданско дружество и други).

Чл.5. Наемателят се задължава да:

1. Се снабди с всички документи, отнасящи се за неговата дейност, разрешения, регистрации, удостоверения и други от Столична община, РИОКОЗ/Регионална здравна инспекция/, и други държавни и общински органи, ако такива се изискват, както и да поддържа площта във вид, отговарящ на всички изисквания за пожарна и друга безопасност.

2. Спазва всички хигиенни норми, охранителен режим и вътрешен ред въведени от Национална спортна академия „Васил Левски”.

3. Приеме площта предмет на този договор с Приемателно – предавателен протокол, в който да е отразено състояние й към същата дата.

4. Изцяло за своя сметка да поддържа ежедневно чистотата около поставения автомат, като постави най-малко един съд за битови отпадъци до автомата, който да почиства ежедневно.

5. Заплаща всички имуществени санкции, глоби и други подобни свързани с ползването и стопанисването на площта.

Чл.6./1/ След изтичане на наемния срок и/или най-късно в последния ден на предизвестието по чл.9.2. или чл.10 от този договор, НАЕМАТЕЛЯТ се задължава да освободи незабавно наетата площ, като я почисти от материали, отпадъци, лични вещи и други подобни. При освобождаване на площта НАЕМАТЕЛЯT се задължава да заплати обезщетение за вредите, причинени по време на ползване на имота и евентуално дължимите, но неизплатени до момента парични суми.

/2/ Приемането и предаването на площта след изтичане на срока на настоящия договор се извършва с протокол, подписан от представители на страните по настоящия договор.

/3/ Владението се счита за предадено автоматично на НАЕМОДАТЕЛЯ, в деня следващ последният ден на предизвестието, независимо от това дали НАЕМАТЕЛЯТ се е явил да го предаде или не.

/4/ След изтичане на срока на предизвестието по чл.9.2. или чл.10 от този договор, НАЕМОДАТЕЛЯТ има право, без да дава допълнителен срок, да възстанови владението и държанието върху площта, предмет на договора.В случай, че върху площта се намират стоки и други вещи на НАЕМАТЕЛЯ, НАЕМОДАТЕЛЯТ съставя протокол-опис за тях и за сметка на НАЕМАТЕЛЯ ги оставя на същото място, предмет на този договор за срок от 10 (десет) дни. След изтичането на този срок НАЕМОДАТЕЛЯТ не носи отговорност за щети, вреди или загуба на стоките и другите вещи, които са останали от НАЕМАТЕЛЯ и ги предава на съответното депо за отпадъци, в зависимост от вида на вещите. Горните действия на НАЕМОДАТЕЛЯ не могат да се тълкуват като самоуправство.

**ПРАВА И ЗАДЪЛЖЕНИЯ НА НАЕМОДАТЕЛЯ**

Чл.7 НАЕМОДАТЕЛЯТ има право:

1. на достъп до площта предмет на договора.

2. да получи в срок дължимият наем.

3. да се разпорежда с внесения депозит по чл.12 от този договор, без да уведомява за това НАЕМАТЕЛЯ, при което и да е неизпълнение на задължение на НАЕМАТЕЛЯ, включително и при не заплащане в срок на дължимия месечен наем.

4. да задължава и вменява на НАЕМАТЕЛЯ и други не включени в този договор действия, бездействия и задължения, възникнали при и по повод наемното отношение.

Чл. 8. НАЕМОДАТЕЛЯТ се задължава:

1. да предостави на Наемателя описаната в чл. 1 от договора площ.

2. предаването на площта и нейното състояние се удостоверяват с протокол, съставен в два екземпляра и подписан от наемателя и определени от НАЕМОДАТЕЛЯ служители. Протоколът се прилага към настоящия договор и е неразделна част от него.

**ПРЕКРАТЯВАНЕ НА ДОГОВОРА**

Чл. 9. Настоящият договор се прекратява:

1. с изтичане на срока му;

2. с 10 – дневно писмено предизвестие;

3. по взаимно съгласие.

Чл. 10. НАЕМОДАТЕЛЯТ може да прекрати договора с 3-дневно писмено предизвестие, в случай че НАЕМАТЕЛЯT:

- виновно не изпълнява задълженията си по този договор.

- допуска във връзка с използването на обекта нарушения;

- не заплати в сроковете по чл.3 от този договор дължимите парични суми.

**НЕУСТОЙКИ, ОБЕЗЩЕТЕНИЯ И ОБЕЗПЕЧЕНИЯ**

Чл.11. При забавяне плащането на сумата по чл.3 от договора НАЕМАТЕЛЯT дължи на НАЕМОДАТЕЛЯ неустойка в размер на по 10 (десет) лева на ден, но не повече от 300 (триста) лева до окончателно изплащане на същата.

Чл. 12. НАЕМАТЕЛЯТ се задължава преди сключване на договора, да внесе по банкова сметка на НАЕМОДАТЕЛЯ IBAN: BG74 BNBG 9661 3300 1751 01, при БНБ, ЦУ, BIC BNBG BGSD, **депозит в размер, равен на два месечни наема с включен ДДС**, които ще му бъдат възстановени след изтичане на срока на договора, като същите ще служат за обезпечаване и приспадане от дължимите от НАЕМАТЕЛЯ на НАЕМОДАТЕЛЯ парични средства /наем, неустойки, обезщетения, лихви, нанесени щети, липси и други/, без да е необходимо изрично писмено насрещно волеизявление за размера и основанието на приспадането и/или прихващането, за което същият дава своето изрично съгласие.

Чл. 13. При прекратяване на договора на основание чл.10 от този договор НАЕМАТЕЛЯ дължи неустойка в размер равен на един месечен наем.

**ЗАКЛЮЧИТЕЛНИ РАЗПОРЕДБИ**

Чл. 14./1/. За неуредени в настоящия договор отношения се прилагат разпоредбите на ЗДС, ППЗДС, ЗЗД и действащото в България законодателство.

/2/. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се разрешават по взаимно съгласие на двете страни, а при непостигане на такова, спорът ще се разрешава от компетентния съд в гр. София, по реда на ГПК, съгласно действащото законодателство на Република България.

/3/. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

/4/. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Чл. 15./1/. Всички съобщения, уведомления, покани, предизвестия и други се изпращат на адреса, посочен от страните, както следва:

За НАЕМОДАТЕЛЯ: гр. София, Студентски град, ул. ”Акад. Стефан Младенов” 21, П.К.1700, Ректорат НСА Васил Левски, ет.1, Деловодство, ст.111.

За наемателя: ............................@.................................., или лично на представляващия НАЕМАТЕЛЯ.

/2/ Не отварянето, изтриването и не прочитането на уведомлението изпратено по електронната поща /по email/ не освобождава от отговорност получателят - НАЕМАТЕЛЯТ и същия се счита за редовно уведомен, считано от датата на изпращане на уведомлението от електронната поща /email/ на НАЕМОДАТЕЛЯ.

/3/ При промяна на посочените адреси, email, телефон и други данни за контакт, НАЕМАТЕЛЯТ е длъжен да уведоми НАЕМОДАТЕЛЯ в писмен вид в срок до 7 (седем) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

Настоящият договор се състави и подписа в два еднообразни екземпляра, по един за всяка от страните.

Приложение: Ценова оферта, документ за внесен депозит за добро изпълнение на договора.

НАЕМОДАТЕЛ наемател

НСА „Васил Левски”

### проф. Красимир Петков, дн - Ректор

Николинка Любенова - Гл. счетоводител

# Образец ОП2\_П\_2024

# Протокол за извършен оглед

По V.2.6. от Документация за участие в Таен търг по реда на ЗДС одобрена със

Заповед №ЗП–9/05.01.2024 г.**,** по описа на Национална спортна академия „Васил Левски”

Днес ........ …..2024 г. между:

Валентин Добрев – Директор АСД тел: 0899 333393

и

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

**в качеството си на \_\_\_\_\_\_\_\_\_\_\_\_\_\_\_\_\_\_\_\_\_\_ на дружество \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

**ЕИК\_\_\_\_\_\_\_\_\_\_\_\_\_\_\_\_\_**

Се подписа този протокол, по силата на който се удостоверява, че лицето е извършило оглед на Площ 2 кв. м. за поставяне на автомат за пакетирани храни, по обособена позиция № 2 от Заповед №ЗП–9/05.01.2024 г.,находяща се в гр. София, Студентски град, ул. „Акад. Стефан Младенов“ 21, Национална спортна академия „Васил Левски“, фоайе на бл. 70.

Валентин Добрев – Директор АСД Участник:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

подпис подпис